CELEX: 32020R0426
Language: mt
Date: 2020-03-19 00:00:00
Title: Regolament ta’ Implimentazzjoni tal-Kummissjoni (UE) 2020/426 tad-19 ta’ Marzu 2020 li jemenda r-Regolament ta’ Implimentazzjoni 2020/402 li jagħmel l-esportazzjoni ta’ ċerti prodotti soġġetti għall-produzzjoni ta’ awtorizzazzjoni tal-esportazzjoni

20.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 84/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/426
         tad-19 ta’ Marzu 2020
         li jemenda r-Regolament ta’ Implimentazzjoni 2020/402 li jagħmel l-esportazzjoni ta’ ċerti prodotti soġġetti għall-produzzjoni ta’ awtorizzazzjoni tal-esportazzjoni
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/479 tal-Parlament Ewropew u tal-Kunsill tal-11 ta’ Marzu 2015 (1), u b’mod partikolari l-Artikolu 5 tiegħu,
         Billi:
         
                     (1)
                  
                  
                     Bir-Regolament ta’ Implimentazzjoni tal-Kummissjoni (UE) 2020/402 (2), il-Kummissjoni Ewropea għamlet l-esportazzjoni ta’ ċertu tagħmir ta’ protezzjoni personali soġġett għall-produzzjoni ta’ awtorizzazzjoni ta’ esportazzjoni, minħabba d-domanda dejjem tikber għal prodotti bħal dawn fl-Unjoni Ewropea, u n-nuqqas sussegwenti f’ċerti Stati Membri. Din is-sistema ta’ awtorizzazzjoni minn qabel tikkonċerna l-esportazzjonijiet lejn il-pajjiżi terzi kollha.
                  
               
                     (2)
                  
                  
                     Is-suq uniku għat-tagħmir protettiv mediku u personali huwa strettament integrat mill-qrib lilinn mill-konfini tal-Unjoni, u dan jgħodd ukoll għall-ktajjen tal-valur tal-produzzjoni u n-netwerks ta’ distribuzzjoni tiegħu. Dan huwa partikolarment il-każ ta’ erba’ Stati Membri tal-Assoċjazzjoni Ewropea tal-Kummerċ Ħieles. Konsegwentement, il-fatt li l-esportazzjonijiet ta’ ċertu tagħmir ta’ protezzjoni personali lejn dawn il-pajjiżi jiġu soġġetti għal awtorizzazzjoni ta’ esportazzjoni jkun kontroproduttiv, minħabba l-integrazzjoni mill-qrib tal-katini ta’ valur ta’ produzzjoni u n-netwerks ta’ distribuzzjoni, meta tali tagħmir huwa prodott essenzjali li huwa neċessarju biex jiġi evitat it-tixrid ulterjuri tal-marda u tiġi ssalvagwardjata s-saħħa tal-persunal mediku li jikkura pazjenti infettati. Huwa għalhekk xieraq li tali pajjiżi jiġu esklużi mill-ambitu tar-Regolament ta’ Implimentazzjoni (UE) 2020/402.
                  
               
                     (3)
                  
                  
                     Bl-istess mod, huwa xieraq li jiġu esklużi mill-ambitu tar-Regolament ta’ Implimentazzjoni (UE) 2020/402 il-pajjiżi u t-territorji extra-Ewropej elenkati fl-Anness II tat-Trattat, kif ukoll il-Gżejjer Faeroe, Andorra, San Marino, u l-Belt tal-Vatikan, peress li għandhom dipendenza partikolari fuq il-ktajjen ta’ provvista metropolitani tal-Istati Membri li huma marbuta magħhom jew fuq il-ktajjen tal-provvista ta’ Stati Membri ġirien, rispettivament.
                  
               
                     (4)
                  
                  
                     L-awtoritajiet tal-pajjiżi u t-territorji esklużi jenħtieġ li joffru garanziji adegwati li huma se jikkontrollaw l-esportazzjonijiet tagħhom stess tal-prodotti kkonċernati, sabiex jevitaw li jimminaw l-objettiv imfittex mir-Regolament ta’ Implimentazzjoni (UE) 2020/402. Il-Kummissjoni għandha timmonitorja mill-qrib dan l-aspett.
                  
               
                     (5)
                  
                  
                     L-esportazzjoni ta’ ċerti kwantitajiet ta’ prodotti speċifiċi tista’ tiġi awtorizzata taħt ċirkostanzi speċifiċi sabiex tiġi żgurata l-provvista ta’ tagħmir għall-operazzjonijiet ta’ emerġenza ta’ organizzazzjonijiet umanitarji f’pajjiżi terzi,
                  
               ADOTTAT DAN IR-REGOLAMENT:
         
            Artikolu 1
            Ir-Regolament ta’ Implimentazzjoni (UE) 2020/402 huwa emendat kif ġej:
            
                        (1)
                     
                     
                        Fl-Artikolu 1, jiżdied il-paragrafu 3 li ġej:
                        
                           “3.   L-esportazzjonijiet lejn in-Norveġja, l-Iżlanda, il-Liechtenstein, l-Iżvizzera, kif ukoll il-pajjiżi u t-territorji extra-Ewropej elenkati fl-Anness II tat-Trattat u l-Gżejjer Faeroe, Andorra, San Marino u l-Belt tal-Vatikan ma għandhomx ikunu soġġetti għall-miżuri stabbiliti fil-paragrafi 1 u 2.”
                        
                     
                  
                        (2)
                     
                     
                        Fl-Artikolu 2(3), it-tielet inċiż jinbidel b’dan li ġej:
                        
                                    “ —
                                 
                                 
                                    biex twieġeb għat-talbiet ta’ assistenza indirizzati u ġestiti mill-UPCM (Mekkaniżmu tal-Unjoni għall-Protezzjoni Ċivili), minn pajjiżi terzi jew minn organizzazzjonijiet internazzjonali u biex ikunu jistgħu jiġu pprovduti provvisti ta’ emerġenza fil-kuntest tal-għajnuna umanitarja.”
                                 
                              
                  
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-19 ta’ Marzu 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 83, 27.3.2015, p.34.
         
            (2)  Ir-Regolament ta’ Implimentazzjoni tal-Kummissjoni (UE) 2020/402 tal-14 ta’ Marzu 2020 li jagħmel l-esportazzjoni ta’ ċerti prodotti soġġetta għall-produzzjoni ta’ awtorizzazzjoni tal-esportazzjoni (ĠU L 77I, 15.3.2020, p. 1).